open-index/open-wikipedia-markdown huggingface dataset:
คีมี อันโตเนลลี

**อันเดรอา คีมี อันโตเนลลี** (, ; เกิด 25 สิงหาคม ค.ศ. 2006) เป็นนักแข่งรถชาวอิตาลี ปัจจุบันแข่งรถในการแข่งขันฟอร์มูลาวันให้แก่เมอร์เซเดส อันโตเนลลีชนะการแข่งขันฟอร์มูลาวันกรังด์ปรีซ์รายการตลอดสองฤดูกาลแข่งขัน

อันโตเนลลีเกิดและเติบโตที่เมืองโบโลญญา โดยเขาเป็นบุตรของนักแข่งรถสปอร์ต มาร์โก อันโตเนลลี อันโตเนลลีมีผลงานในการแข่งรถคาร์ตที่ประสบความสำเร็จ ซึ่งมาถึงจุดสูงสุดของอาชีพด้วยการเป็นแชมป์ในรุ่นจูเนียร์ไดเรกไดรฟ์ของการแข่งรถคาร์ตชิงแชมป์ยุโรป ติดต่อกันสองสมัยระหว่างฤดูกาล 2020 กับ 2021 หลังจากเลื่อนขึ้นสู่การแข่งขันฟอร์มูลาเยาวชน อันโตเนลลีได้รับตำแหน่งแชมป์ครั้งแรกในรายการอิตาเลียนฟอร์มูลาโฟร์แชมเปียนชิป 2022 กับเปรมา ก่อนที่จะเป็นแชมป์การแข่งขันเอดีเอซีฟอร์มูลาโฟร์ในฤดูกาล 2022 และฟอร์มูลารีเจียนัลชิงแชมป์ยุโรปในฤดูกาล 2023 กับเปรมา เช่นเดียวกับฟอร์มูลารีเจียนัลชิงแชมป์ตะวันออกกลางในฤดูกาล 2023 กับมุมไบฟัลคอนส์ นอกจากนี้เขายังชนะการแข่งขันของรายการอิตาเลียนจีทีทรี และได้เหรียญทองที่เอฟไอเอมอเตอร์สปอร์ตเกมส์ 2022 ในฐานะตัวแทนของประเทศอิตาลี อันโตเนลลีเข้าร่วมการแข่งขันเอฟไอเอฟอร์มูลาทูในฤดูกาล 2024 โดยชนะการแข่งขันสองรายการและจบฤดูกาลแรกของเขาในอันดับที่หก

อันโตเนลลีเป็นสมาชิกเมอร์เซเดสจูเนียร์ทีมตั้งแต่ ค.ศ. 2019 และเซ็นสัญญากับเมอร์เซเดสสำหรับฤดูกาล  เพื่อเข้ามาเป็นนักขับแทนลูวิส แฮมิลตัน และจับคู่กับจอร์จ รัสเซลล์ โดยเขาเป็นนักขับอายุน้อยที่สุดอันดับที่สามในประวัติศาสตร์ฟอร์มูลาวัน หลังจากเข้าร่วมการแข่งขันออสเตรเลียนกรังด์ปรีซ์เมื่ออายุ 18 ปี เขาได้อันดับบนโพเดียมครั้งแรกตั้งแต่ฤดูกาลแรกของเขาในการแข่งขันคะเนเดียนกรังด์ปรีซ์ และเป็นนักขับอายุน้อยที่สุดที่ทำรอบเร็วที่สุดในการแข่งขันกรังด์ปรีซ์ เขาชนะการแข่งขันไชนีสและเจแปนนีสกรังด์ปรีซ์ในฤดูกาล  โดยเป็นนักขับอายุน้อยที่สุดที่ได้ตำแหน่งโพลในสนามแรก และผู้นำคะแนนชิงแชมป์โลกประเภทนักขับที่มีอายุน้อยที่สุดในสนามถัดมา อันโตเนลลีเซ็นสัญญาอยู่กับเมอร์เซเดสอย่างน้อยจนสิ้นสุดฤดูกาล 2026

## รางวัลและการเชิดชูเกียรติ
* กอนฟาร์ตีจานาโตโมโตรี นักขับดาวรุ่ง: 2024
* *[[เอาโตสปรินต์]]* หมวกกันน็อกทองคำ: 2022
* เอาโตโมบีเลคลุบดีตาเลีย พวงมาลัยทองคำ: 2022
* เอาโตโมบีเลคลุบดีตาเลีย พวงมาลัยเงิน: 2023
* ดัลลาราอะวอร์ด วิธีการแซงยอดเยี่ยม: 2024
* เอฟไอเอคาร์ตติง นักแข่งหน้าใหม่แห่งปี: 2020

## สถิติการแข่งรถคาร์ต
### สรุปอาชีพนักแข่งรถคาร์ต

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ฤดูกาลกำลังดำเนินอยู่ 

## หมายเหตุ

## อ้างอิง

## แหล่งข้อมูลอื่น

* 

หมวดหมู่:นักแข่งรถชาวอิตาลี
หมวดหมู่:นักแข่งรถสูตรหนึ่งชาวอิตาลี
แถบแม่เหล็ก

**แถบแม่เหล็ก** () เป็นสื่อกลางสำหรับการจัดเก็บข้อมูลระบบแม่เหล็กซึ่งทำจากการเคลือบสารที่ทำให้มีคุณสมบัติของแม่เหล็กบาง ๆ ลงบนฟิล์มพลาสติกที่เป็นแถบแคบ ๆ ยาว ๆ ซึ่งถูกพัฒนาเป็นครั้งแรกในประเทศเยอรมนีเมื่อปี ค.ศ. 1928 โดยพัฒนาต่อจากเครื่องบันทึกเสียงด้วยสายลวด (wire recorder) ของประเทศเดนมาร์ก อุปกรณ์ที่ใช้แถบแม่เหล็กจะสามารถบันทึกและเล่นข้อมูลเสียง ภาพ และข้อมูลคอมพิวเตอร์ฐานสอง (binary) ได้ค่อนข้างง่ายดาย

แถบแม่เหล็กได้ปฏิวัติวงการการบันทึกและผลิตเสียงซ้ำและการแพร่สัญญาณ โดยได้ทำให้วิทยุ ซึ่งเดิมออกอากาศสดได้อย่างเดียว สามารถบันทึกรายการเพื่อใช้ในการออกอากาศภายหลังหรือนำมาออกอากาศซ้ำได้ โดยตั้งแต่ต้นคริสต์ทศวรรษ 1950 แถบแม่เหล็กได้ถูกนำมาใช้ร่วมกับคอมพิวเตอร์เพื่อจัดเก็บข้อมูลปริมาณมาก และยังคงมีการใช้เพื่อการทำสำรองข้อมูลอีกด้วย

แถบแม่เหล็กจะเริ่มเสื่อมสภาพหลังจากอายุผ่านไป 10-20 ปี จึงไม่ถือว่าเป็นสื่อกลางที่ดีที่สุดสำหรับการจัดเก็บข้อมูลถาวรในระยะยาว ยกเว้นแถบแม่เหล็กบางชนิด เช่น ลิเนียร์เทปโอเพน หรือแอลทีโอ ซึ่งออกแบบมาเพื่อให้สามารถจัดเก็บข้อมูลถาวรในระยะยาวได้โดยเฉพาะ

ข้อมูลในแถบแม่เหล็กมักจะถูกบันทึกเป็นร่อง (track) ซึ่งมีระยะแคบและมีพื้นที่ข้อมูลขนาดยาวบันทึกลงบนแถบด้วยระบบแม่เหล็ก อยู่แยกออกจากกัน และมีการเว้นช่องว่างระหว่างแต่ละร่อง โดยร่องต่าง ๆ มักจะขนานกับความยาวของแถบ ซึ่งในกรณีนั้นเรียกว่า ร่องตามยาว (longitudinal tracks) หรือแนวทแยงที่สัมพันธ์กับความยาวของแถบในการสแกนแบบเกลียว (helical scan) นอกจากนั้นยังมีการสแกนตามขวาง (transverse scan) และการสแกนตามโค้ง (arcuate scanning) ซึ่งใช้ในวิดีโอเทปควอดรูเพลกซ์ และยังมีการใช้การบันทึกบนมุมทิศ (azimuth recording) เพื่อลดระยะห่างที่อยู่ระหว่างร่องแต่ละร่อง

## ความทนทาน
แม้ว่าแถบแม่เหล็กจะดีต่อการใช้งานในระยะสั้น แต่ก็มีแนวโน้มสูงที่แถบแม่เหล็กจะฉีกขาดออกเป็นส่วน ๆ โดยกระบวนการนี้อาจเกิดขึ้นได้หลังจากผ่านไป 10-20 ปี ขึ้นอยู่กับสภาพแวดล้อม

แถบแม่เหล็กที่ผลิตเมื่อช่วงคริสต์ทศวรรษ 1970 และ 1980 อาจเกิดการเสื่อมสภาพที่เรียกว่า สติกกีเชดซินโดรม (sticky-shed syndrome) ซึ่งเกิดจากการแยกสลายด้วยน้ำของสารยึดภายในแถบ ส่งผลให้แถบใช้งานไม่ได้

## สิ่งสืบเนื่อง
ตั้งแต่ที่แถบแม่เหล็กถูกคิดค้นขึ้นมา ก็ได้มีการพัฒนาเทคโนโลยีอื่นซึ่งสามารถทำหน้าที่เดียวกับแถบแม่เหล็กได้ และสามารถเข้ามาแทนที่แถบแม่เหล็กได้ในที่สุด ตัวอย่างเช่น ฮาร์ดดิสก์ไดรฟ์ในคอมพิวเตอร์ซึ่งแทนที่เครื่องอ่านตลับเทปอย่างเช่น อาตาริโปรแกรมรีคอร์เดอร์ (Atari Program Recorder) และคอมมอดอร์เดทาเซ็ต (Commodore Datasette) สำหรับซอฟต์แวร์ ซีดีและมินิดิสก์ซึ่งแทนที่ตลับเทปสำหรับข้อมูลเสียง และดีวีดีซึ่งแทนทีวีเอชเอส แต่ถึงแม้ว่าจะเกิดปรากฏการณ์นี้ นวัตกรรมทางเทคโนโลยีของแถบแม่เหล็กก็ยังดำเนินต่อไป โดยจากข้อมูลเมื่อปี ค.ศ. 2014 โซนี่และไอบีเอ็มยังคงเดินหน้าพัฒนาความจุของแถบแม่เหล็กให้มากขึ้น

## อ้างอิง

หมวดหมู่:อุปกรณ์แม่เหล็ก
ช้าซิ้วฝ่าน

thumb|230x230px|ช้าซิ้วฝ่านใส่ผัก
**ช้าซิ้วฝ่าน** () เป็นอาหารที่ทำจากหมูแดงวางบนข้าวสวยราดด้วยน้ำจิ้มหรือซีอิ๊ว เป็นอาหารที่นิยมรับประทานในมณฑลกวางตุ้งของประเทศจีน รวมถึง ฮ่องกงและมาเก๊า และยังพบได้ใน ไต้หวัน, สิงคโปร์, มาเลเซีย และ ไทย ด้วย

ข้าวหมูแดงของไทยมีที่มาจากอาหารชนิดนี้

## ภาพรวม
ทำโดยหั่นหมูแดงเป็นชิ้น ๆ แล้ววางลงบนข้าวใส่ในจาน จากนั้นราดซีอิ๊วลงไป แล้วเติมผัก เช่น ผักกาดหอม ในร้านอาหารบางแห่งนิยมเสิร์ฟพร้อมซุป

ในฮ่องกงมีร้านอาหารที่เรียกว่า **ซิ้วหลาบติ่ม** (燒臘店) ให้บริการอาหารจำพวกหมูแดงและเป็ดปักกิ่งโดยเฉพาะ เนื่องจากมีราคาไม่แพงและมักจะปรุงเสร็จภายในไม่กี่นาทีหลังสั่ง ทำให้ลูกค้านิยมซื้อกลับบ้าน ช้าซิ้วฝ่านยังเป็นเมนูที่พบได้ตามร้านฉ่าช้านแท้งด้วย

## อ้างอิง

หมวดหมู่:อาหารฮ่องกง
หมวดหมู่:อาหารกวางตุ้ง
หมวดหมู่:อาหารจากเนื้อหมู
หมวดหมู่:อาหารจากข้าว
การแยกสลายด้วยน้ำ

[thumb|upright=1.7|ปฏิกิริยาการแยกสลายด้วยน้ำโดยทั่วไป (สัญลักษณ์ลูกศรสองทางแสดงถึง[สมดุลเคมีซึ่งปฏิกิริยาการแยกสลายด้วยน้ำและปฏิกิริยาการควบแน่นต่างก็สามารถผันกลับกันได้)]]

**การแยกสลายด้วยน้ำ** หรือ **ไฮโดรลิซิส** () เป็นปฏิกิริยาเคมีที่โมเลกุลของน้ำเข้าไปสลายพันธะเคมีพันธะหนึ่ง หรือหลายพันธะ คำว่า "การแยกสลายด้วยน้ำ" ถูกใช้โดยกว้างสำหรับปฏิกิริยาการแทนที่ การกำจัด และซอลเวชัน ซึ่งน้ำเป็นนิวคลีโอไฟล์

การแยกสลายด้วยน้ำทางชีวภาพ (biological hydrolysis) เป็นการแตกตัวของโมเลกุลที่โมเลกุลน้ำจะถูกบริโภคเข้าไปเพื่อให้เกิดการสลายโมเลกุลใหญ่ออกเป็นองค์ประกอบย่อย ๆ เมื่อคาร์โบไฮเดรตสลายออกเป็นโมเลกุลน้ำตาลองค์ประกอบด้วยการแยกสลายด้วยน้ำ (เช่น ซูโครสสลายตัวเป็นกลูโคสและฟรักโทส) กระบวนการนี้จะเรียกว่า แซ็กคาริฟิเคชัน (saccharification)

ปฏิกิริยาการแยกสลายด้วยน้ำถือว่าเป็นปฏิกิริยาย้อนกลับของปฏิกิริยาการควบแน่นด้วยเช่นกัน โดยในปฏิกิริยาการแยกสลายด้วยน้ำจะมีการเติมน้ำลงไปเพื่อสลายโมเลกุลใหญ่ให้เป็นโมเลกุลย่อย ๆ ส่วนในปฏิกิริยาการควบแน่นจะเป็นการเอาน้ำออกเพื่อให้สองโมเลกุลรวมตัวกันเป็นโมเลกุลใหญ่

## อ้างอิง

หมวดหมู่:ปฏิกิริยาเคมี
หมวดหมู่:สมดุลเคมี
ส่วนต่อประสานรายคำสั่ง

[thumb|300px|ภาพจับหน้าจอของ[แบช จาก GNOME Terminal 3 ในระบบปฏิบัติการเฟอดอรา 15]]

**ส่วนต่อประสานรายคำสั่ง** () เป็นรูปแบบหนึ่งของการโต้ตอบกับโปรแกรมคอมพิวเตอร์ด้วยการป้อนข้อความเป็นบรรทัด ๆ ซึ่งเรียกว่า บรรทัดคำสั่ง (command line) ส่วนต่อประสานรายคำสั่งเริ่มแพร่หลายในช่วงกลางคริสต์ทศวรรษ 1960 บนเครื่องปลายทางคอมพิวเตอร์ โดยเป็นทางเลือกที่ผู้ใช้สามารถมีปฏิสัมพันธ์โต้ตอบกับระบบได้ และยังเป็นมิตรกับผู้ใช้อีกด้วย แทนการใช้บัตรเจาะรูซึ่งผู้ใช้ไม่สามารถมีปฏิสัมพันธ์โต้ตอบกับระบบได้

ส่วนต่อประสานรายคำสั่งสามารถทำงานได้ผ่านอินเทอร์พรีเตอร์บรรทัดคำสั่ง (command-line interpreter) หรือโปรแกรมประมวลผลบรรทัดคำสั่ง (command-line processor) ซึ่งเป็นโปรแกรมที่มีหน้าที่อ่านบรรทัดคำสั่งและทำงานตามคำสั่งที่อ่านได้

ปัจจุบันผู้ใช้คอมพิวเตอร์ส่วนใหญ่มักใช้งานส่วนต่อประสานกราฟิกกับผู้ใช้แทนส่วนต่อประสานรายคำสั่ง อย่างไรก็ตาม โปรแกรมจำนวนมาก รวมถึงโปรแกรมอรรถประโยชน์ของระบบปฏิบัติการจำนวนมากไม่มีส่วนต่อประสานกราฟิกกับผู้ใช้ และออกแบบมาให้ใช้งานผ่านส่วนต่อประสานรายคำสั่ง

## อ้างอิง

หมวดหมู่:ส่วนต่อประสานกับผู้ใช้
บัตรเจาะรู

[thumb|300px|บัตรเจาะรูแบบ 12 แถว/80 คอลัมน์ของ[ไอบีเอ็มจากช่วงกลางคริสต์ศตวรรษที่ 20]]

**บัตรเจาะรู** () เป็นกระดาษบัตรที่จัดเก็บข้อมูลดิจิทัลโดยใช้วิธีการเจาะรูลงไป และเคยพบได้บ่อยในการประมวลผลข้อมูลและการควบคุมเครื่องอัตโนมัติ

บัตรเจาะรูถูกใช้อย่างกว้างขวางในคริสต์ศตวรรษที่ 20 โดยเครื่องบันทึกหน่วยรายการ ซึ่งจัดระเบียบเป็นระบบประมวลผลข้อมูล ได้มีการใช้บัตรเจาะรูในการนำเข้า ส่งออก และจัดเก็บข้อมูล และมีรูปแบบ 12 แถว/80 คอลัมน์ของไอบีเอ็มเป็นรูปแบบบัตรเจาะรูที่โดดเด่นที่สุดในวงการอุตสาหกรรม คอมพิวเตอร์ดิจิทัลยุคแรกหลายรุ่นใช้บัตรเจาะรูเป็นสื่อกลางหลักสำหรับการนำเข้าทั้งโปรแกรมคอมพิวเตอร์และข้อมูลผู้ใช้ โดยการป้อนข้อมูลลงบนบัตรเจาะรูสามารถทำได้โดยอาศัยเครื่องเจาะบัตร

## อ้างอิง

หมวดหมู่:ประวัติฮาร์ดแวร์คอมพิวเตอร์
รายชื่อนัดชิงชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท

เอเอฟซีแชมเปียนส์ลีกอีลิท เป็นการแข่งขันฟุตบอลประจำปีก่อตั้งเมื่อ ค.ศ. 1967 เปิดให้ทั้งผู้ชนะเลิศลีกสูงสุดและผู้ชนะเลิศฟุตบอลชิงถ้วยของสมาคมสมาชิกสมาพันธ์ฟุตบอลเอเชีย รวมไปถึงสโมสรที่จบอันดับที่สองและสามในลีกที่แข็งแกร่งกว่าในแต่ละโซนที่เข้าร่วม ก่อนฤดูกาล 2002–03 การแข่งขันมีชื่อว่า เอเชียนคลับแชมเปียนชิป แต่เดิม เฉพาะผู้ชนะเลิศลีกสูงสุดของแต่ละประเทศ และผู้ชนะเลิศของการแข่งขันรายการนี้เท่านั้นที่ได้รับอนุญาตให้เข้าร่วม อย่างไรก็ตาม ได้มีการเปลี่ยนแปลงใน ค.ศ. 2002 เพื่อให้ผู้ชนะเลิศฟุตบอลชิงถ้วยของแต่ละประเทศสามารถแข่งขันได้เช่นกัน การแข่งขันเปลี่ยนชื่ออีกครั้งใน ค.ศ. 2024 เป็น เอเอฟซีแชมเปียนส์ลีกอีลิท

อัลฮิลาล เป็นสโมสรที่ประสบความสำเร็จมากที่สุด โดยชนะเลิศรายการนี้สี่สมัย ธนาคารกสิกรไทย, โพฮัง สตีลเลอส์, ซูว็อนซัมซุงบลูวิงส์ และอัลอิตติฮาด เป็นสี่สโมสรที่ชนะเลิศติดต่อกันสองสมัย อัลฮิลาล เข้าถึงนัดชิงชนะเลิศมากที่สุดที่เก้าครั้ง โดยชนะสี่ครั้งและแพ้ห้าครั้ง ขณะที่ โยโกฮามะ เอ็ฟ มารินอส, เอฟซีโซล และเพร์สโพลีส เป็นสามสโมสรที่เข้าถึงนัดชิงชนะเลิศมากกว่าหนึ่งครั้งโดยไม่ชนะเลย โดยรวมแล้ว มี 25 สโมสรที่เคยชนะเลิศการแข่งขันนับตั้งแต่ก่อตั้งใน ค.ศ. 1967 สโมสรจากเกาหลีใต้ชนะเลิศการแข่งขันมากที่สุดที่ 12 สมัย ตามมาด้วยสโมสรจากญี่ปุ่นซึ่งชนะเลิศ 8 ครั้ง และสโมสรจากซาอุดีอาระเบียซึ่งชนะเลิศ 7 ครั้ง ผู้ชนะเลิศปัจจุบันคือ อัลอะฮ์ลี โดยชนะคาวาซากิ ฟรอนตาเลด้วยผลประตูรวม 2–0 ในนัดชิงชนะเลิศ 2025

## รายชื่อนัดชิงชนะเลิศ

* คอลัมน์ "ฤดูกาล" หมายถึงฤดูกาลที่การแข่งขันจัดขึ้น และวิกิลิงก์ไปยังบทความที่เกี่ยวข้องกับฤดูกาลดังกล่าว
* วิกิลิงก์ในคอลัมน์ "ผลประตู" เชื่อมโยงไปที่บทความเกี่ยวกับนัดชิงชนะเลิศของฤดูกาลดังกล่าว

## ผลงาน
### แบ่งตามสโมสร

### แบ่งตามชาติ

## ดูเพิ่มเติม
*รายชื่อผู้จัดการทีมที่ชนะเลิศเอเชียนคลับแชมเปียนชิปและเอเอฟซีแชมเปียนส์ลีกอีลิท
*รายชื่อนัดชิงชนะเลิศเอเอฟซีคัพและเอเอฟซีแชมเปียนส์ลีกทู
*รายชื่อนัดชิงชนะเลิศเอเอฟซีเพรสซิเดนส์คัพและเอเอฟซีแชลเลนจ์ลีก
*รายชื่อนัดชิงชนะเลิศเอเชียนคัพวินเนอร์สคัพ

## หมายเหตุ

## อ้างอิง

นัดชิงชนะเลิศ

เอเชียน
ข้าวหมูแดง

**ข้าวหมูแดง** เป็นอาหารไทย ซึ่งทำจากข้าวและหมูแดง ได้รับอิทธิพลมาจากอาหารจีน ช้าซิ้วฝ่าน ซึ่งเป็น อาหารกวางตุ้ง โดยเฉพาะจากกลุ่มชาวจีนแต้จิ๋วที่อพยพเข้ามาในไทยตั้งแต่สมัยรัตนโกสินทร์ตอนต้น

## ภาพรวม
ข้าวหมูแดงเป็นอาหารจานเดียวที่ประกอบด้วยข้าวสวยร้อน ๆ ราดด้วย หมูแดง, กุนเชียง, ไข่เป็ดกึ่งสุก และ หมูสามชั้นทอดกรอบ วางแตงกวาหั่นบาง ๆ และต้นหอม แล้วราดด้วยน้ำเกรวีถั่วรสหวาน ส่วนน้ำจิ้มก็มีทั้ง ซีอิ๊วดำ น้ำส้มสายชูเผ็ด และอาจใส่น้ำพริกเผา ตามความชอบ

ข้าวหมูแดงมักพบได้ตามร้านค้าแผงลอย ศูนย์อาหาร ตลาด และ ภัตตาคาร เช่นเดียวกับเมนูข้าวอื่น ๆ เช่น ข้าวมันไก่ ขาหมูพะโล้ และ ข้าวหน้าเป็ด

ในกรุงเทพมหานครมีร้านข้าวหมูแดงชื่อดังอยู่หลายย่าน เช่น สีลม, ตลาดพลู, วัดไตรมิตร, เสาชิงช้า, ถนนแปลงนาม และ สามแพร่ง

## อ้างอิง

หมวดหมู่:อาหารจากเนื้อหมู
หมวดหมู่:อาหารข้างถนน
หมวดหมู่:อาหารไทย
หมวดหมู่:อาหารจากข้าว
ปฏิกิริยาการแทนที่

**ปฏิกิริยาการแทนที่** () เป็นปฏิกิริยาเคมีซึ่งหมู่ฟังก์ชันหนึ่งในสารประกอบถูกแทนที่โดยหมู่ฟังก์ชันอีกหมู่หนึ่ง มีความสำคัญอย่างเป็นที่สุดในด้านเคมีอินทรีย์ โดยปฏิกิริยาการแทนที่ในเคมีอินทรีย์จะถูกจำแนกเป็นปฏิกิริยาประเภทอิเล็กโทรฟิลิกหรือนิวคลีโอฟิลิก โดยขึ้นอยู่กับตัวทำปฏิกิริยาที่เกี่ยวข้อง ไม่ว่าไวปฏิกิริยามัธยันตร์ (reactive intermediate) ที่เกี่ยวข้องในปฏิกิริยาจะเป็นคาร์โบแคตไอออน คาร์แบนไอออน หรืออนุมูลอิสระ และไม่ว่าตัวถูกเปลี่ยนจะเป็นสารประกอบอะลิฟาติกหรือแอโรมาติกก็ตาม การทำความเข้าใจประเภทของปฏิกิริยาอย่างละเอียดจะมีส่วนช่วยทำนายผลลัพธ์ของปฏิกิริยาได้ และยังมีประโยชน์ต่อการหาจุดเหมาะสมที่สุดของปฏิกิริยาเคมีโดยพิจารณาจากตัวแปรต่าง ๆ เช่น อุณหภูมิ และการเลือกตัวทำละลาย

ตัวอย่างที่ดีอย่างหนึ่งของปฏิกิริยาการแทนที่ได้แก่กระบวนการแฮโลจิเนชัน โดยเมื่อแก๊สคลอรีน (Cl2) ถูกฉายรังสี โมเลกุลบางส่วนก็จะสลายออกเป็นอนุมูลคลอรีนสองหมู่ (Cl•) ซึ่งอิเล็กตรอนอิสระจะไปจับกับโมเลกุลที่ยังขาดอิเล็กตรอนอยู่ โดยอิเล็กตรอนอิสระตัวหนึ่งจะสลายพันธะคาร์บอน-ไฮโดรเจนพันธะโคเวเลนต์คาร์บอน-ไฮโดรเจนในมีเทน (CH4) และจับกับอะตอมของไฮโดรเจนเพื่อรวมตัวเป็นกรดไฮโดรคลอริก (HCl) ซึ่งเป็นกลางทางไฟฟ้า ส่วนอนุมูลอื่นก็จะเกิดพันธะโคเวเลนต์กับ CH3• เพื่อรวมตัวเป็นเมทิลคลอไรด์ (CH3Cl)

## อ้างอิง

หมวดหมู่:ปฏิกิริยาอินทรีย์เคมี
แซพอนิฟิเคชัน

**แซพอนิฟิเคชัน** () เป็นกระบวนการแตกตัวเอสเทอร์ออกเป็นเกลือคาร์บอกซิเลตและแอลกอฮอล์โดยการกระทำของอัลคาไลในน้ำ โดยปกติแล้วจะใช้สารละลายโซเดียมไฮดรอกไซด์ในน้ำ และถือเป็นปฏิกิริยาการแยกสลายด้วยน้ำที่สำคัญอย่างหนึ่ง เมื่อคาร์บอกซิเลตมีสายยาว เกลือของคาร์บอกซิเลตก็คือสบู่นั่นเอง กระบวนการแซพอนิฟิเคชันของเอทิลแอซิเตตจะให้ผลลัพธ์เป็นโซเดียมแอซิเตตและเอทานอล ดังสมการ
:

## อ้างอิง

หมวดหมู่:กระบวนการทางเคมี
หมวดหมู่:เบส
ซอง ไรเดอร์

**ซอง ไรเดอร์** () เป็นรายการโทรทัศน์ไทยประเภทเรียลลิตีโชว์แข่งขันแต่งเพลงของนักแต่งเพลง เพื่อให้ศิลปินคัดเลือกผลงานที่ดีที่สุดไปผลิตเป็นผลงานเพลงจริงของตน ดำเนินรายการโดย ภาคภูมิ จงมั่นวัฒนา ผลิตรายการโดย บริษัท ดับเบิ้ล พอยท์ 98 จำกัด บริษัทร่วมทุนระหว่างบริษัท ไทย บรอดคาสติ้ง จำกัด ในเครือบริษัท เวิร์คพอยท์ เอ็นเทอร์เทนเมนท์ จำกัด (มหาชน) และเบิ้ล ปทุมราช ออกอากาศทุกวันพุธ เวลา 20:15 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 26 กุมภาพันธ์ พ.ศ. 2568

## ผู้ดำเนินรายการ
}
|-
| align="left" | ผดุง ทรงแสง
| colspan="2" style="background:lightgreen;" | 
|-
| align="left" | นำโชค ทะนัดรัมย์
| 
| style="background:lightgreen;" | 
|-
|}

## รูปแบบรายการ
รายการจะเปิดรับสมัครและคัดเลือกนักแต่งเพลงสัปดาห์ละ 8–11 คน (ในบางตอนจะมีศิลปินชื่อดังมาร่วมแต่งเพลงด้วย แต่ในฤดูกาลที่ 2 สามารถให้อดีตนักแต่งเพลงจากฤดูกาลที่แล้วมาร่วมแต่งเพลงอีกครั้ง ในบางตอนจะมีอดีตนักแต่งเพลงจากเทปที่แล้วมาร่วมแต่งเพลงด้วย) เพื่อเข้ามานำเสนอบทเพลงที่แต่ละคนแต่งขึ้น โดยเล่าเรื่องราว ที่มา แรงบันดาลใจ และความรู้สึกในการแต่งเพลงดังกล่าว เพื่อให้นักร้องและศิลปินที่มีชื่อเสียงที่มาร่วมในรายการซึ่งมีทั้งหมด 10 คน เป็นผู้พิจารณาคัดเลือกเพื่อถ่ายทอดเพลง โดยมีโปรดิวเซอร์เพลงทั้งหมด 3 คน เป็นที่ปรึกษาในการให้คำแนะนำกับศิลปิน หลังจากนักแต่งเพลงนำเสนอเพลงของตนจนครบแล้ว ศิลปินและโปรดิวเซอร์จะร่วมกันคัดเลือกผลงานที่ดีที่สุดทั้งหมด 3 เพลง เพื่อให้ศิลปินเลือก 1 เพลงที่ตนจะนำไปทำเป็นผลงานเพลงจริง

หลังจากศิลปินเลือกเพลงใหม่ของตนแล้ว ศิลปินและนักแต่งเพลงที่เป็นเจ้าของเพลงที่ได้รับการคัดเลือกจะทำงานร่วมกันอย่างใกล้ชิดเป็นระยะเวลา 1 สัปดาห์ หลังจากทำเพลงใหม่เสร็จแล้ว เพลงดังกล่าวจะถูกเผยแพร่ในรายการเป็นครั้งแรก และอัปโหลดขึ้นในช่องยูทูบของรายการ จากนั้นจะเริ่มนับยอดวิวเฉพาะช่วง 7 วันแรก นับตั้งแต่อัปโหลดคลิป จนถึงเวลา 21:00 น. ของวันพุธในสัปดาห์ถัดไป โดยตั้งแต่ Ep.2 เป็นต้นไปนั้น ในช่วงสุดท้ายจะออกอากาศในรูปแบบการถ่ายทอดสด เพื่อเผยแพร่มิวสิกวิดีโอเพลงใหม่ของศิลปินในสัปดาห์นั้น ๆ อย่างเป็นทางการ หลังจากนั้นพิธีกรจะสรุปยอดวิวของเพลงที่เผยแพร่ในสัปดาห์ก่อนหน้า ณ เวลา 21:00 น. ของวันนั้น ๆ รวมถึงในบางวันหรือบางตอนยังมีการสัมภาษณ์สดกับศิลปินเจ้าของเพลงในสัปดาห์ก่อนหน้าอีกด้วย

ทั้งนี้ 3 เพลงที่มียอดผู้ชมสูงที่สุดในช่วงเวลานับยอดวิวดังกล่าวจะผ่านเข้าสู่รอบชิงชนะเลิศ

## ภาพรวมในแต่ละฤดูกาล

## สิ่งสืบเนื่อง
จากความสำเร็จของรายการทำให้มีการต่อยอดด้วยการจัดแสดงคอนเสิร์ตในชื่อ "ซอง ไรเดอร์ คอนเสิร์ต" (Song Rider Concert) โดยมีศิลปินและโปรดิวเซอร์เพลงจากรายการซอง ไรเดอร์ มาถ่ายทอดบทเพลงที่นักแต่งเพลงนำเสนอในรายการ รวมถึงเพลงอื่น ๆ มีกำหนดจัดแสดงในวันที่ 8 มิถุนายน พ.ศ. 2568 ณ Big Hall เวิร์คพอยท์สตูดิโอ โดยในคอนเสิร์ตดังกล่าวเบิ้ลจะมอบรางวัลขวัญใจมหาชนให้กับ NOT’TOY ผู้แต่งเพลง "ดวงใจ" ซึ่งมียอดวิวในยูทูบมากที่สุด โดยจะได้รับเหรียญทองและเงินรางวัลเพิ่มอีก 50,000 บาท

## อ้างอิง

## แหล่งข้อมูลอื่น
* 
* 

หมวดหมู่:รายการโทรทัศน์ช่องเวิร์คพอยท์ทีวี
หมวดหมู่:การแข่งขันแต่งเพลง
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2568
หมวดหมู่:รายการเรียลลิตีโชว์ไทยในคริสต์ทศวรรษ 2020
หมวดหมู่:รายการเพลงทางโทรทัศน์ไทยในคริสต์ทศวรรษ 2020
เอทิลแอซิเตต

**เอทิลแอซิเตต** () หรือชื่อตามระบบว่า **เอทิลเอทาโนเอต** () เป็นสารประกอบอินทรีย์อย่างหนึ่ง มีสูตรเคมีเป็น  หรือสูตรย่อเป็น  มีคุณสมบัติไม่มีสี ติดไฟง่าย มีกลิ่นหอมหวานซึ่งเป็นเอกลักษณ์เฉพาะ ใช้ในกาว น้ำยาล้างเล็บ และในกระบวนการสกัดคาเฟอีนจากชาและกาแฟ เอทิลแอซิเตตเป็นเอสเทอร์ของเอทานอลและกรดแอซีติก และถูกผลิตในวงกว้างเพื่อใช้เป็นตัวทำละลาย

## อ้างอิง

หมวดหมู่:เอสเทอร์
โซเดียมแอซิเตต

**โซเดียมแอซิเตต** () มีสูตรเคมีเป็น CH3COONa หรือย่อเป็น NaOAc, เป็นเกลือโซเดียมของกรดแอซีติก มีคุณสมบัติไม่มีสี ชื้นเหลว และดูดความชื้น

## อ้างอิง

หมวดหมู่:แอซิเตต
หมวดหมู่:วัตถุเจือปนอาหาร
การดูดความชื้น

**การดูดความชื้น** () เป็นปรากฏการณ์การดึงดูดและกักเก็บโมเลกุลน้ำผ่านการดูดซึมและการดูดซับจากสภาพแวดล้อมโดยรอบ ซึ่งมักเกิดขึ้นที่อุณหภูมิปกติหรืออุณหภูมิห้อง โดยหากโมเลกุลของน้ำถูกแขวนลอยอยู่ในโมเลกุลของสาร การดูดซับสารอาจมีการเปลี่ยนแปลงทางกายภาพ เช่น มีการเปลี่ยนปริมาตร จุดเดือด ความหนืด หรือลักษณะทางกายภาพ/คุณสมบัติอื่นของสาร ตัวอย่างได้แก่แป้งผงละเอียดที่มีคุณสมบัติดูดความชื้น เช่น เกลือ อาจจับตัวกันเป็นก้อนเมื่อเวลาผ่านไปเนื่องจากการสะสมความชื้นจากสภาพแวดล้อมโดยรอบ

สารที่มีคุณสมบัติชื้นเหลว (deliquescent) จะมีคุณสมบัติดูดความชื้นที่มากพอเช่นกัน ซึ่งจะละลายในน้ำเมื่อเกิดการดูดซึมของสารดังกล่าว จนกลายเป็นสารละลายในน้ำ

การดูดความชื้นเป็นคุณสมบัติที่จำเป็นสำหรับกิจกรรมการให้สารน้ำ โภชนาการ การสืบพันธุ์ และ/หรือการแพร่กระจายเมล็ดในสปีชีส์พืชและสัตว์หลายชนิด วิวัฒนาการทางชีววิทยาได้ทำให้เกิดวิธีแก้ปัญหาในเรื่องการดูดความชื้นสำหรับการเก็บกักน้ำ ความทนแรงดึงฟิลาเมนต์ การสร้างพันธะ และการเคลื่อนไหวแบบไม่ออกแรง ซึ่งทั้งหมดเป็นวิธีแก้ปัญหาที่จะมีการพิจารณากันในอนาคตสำหรับวงการไบโอมิเมติกส์

## อ้างอิง
ลอฟตูร์ แซร์มุนด์สัน

**ลอฟตูร์ แซร์มุนด์สัน** (; เสียชีวิต ค.ศ.  1163; ภาษาไอซ์แลนด์สมัยใหม่: ;  ) เป็นหัวหน้าเผ่า Oddi ที่ Rangárvellir ทางตอนใต้ของประเทศไอซ์แลนด์ เขาเป็นสมาชิกตระกูล Oddaverjar และเป็นบุตรของแซมุนดูร์ โฟรธี (Sæmundur fróði) ผู้ก่อตั้งโรงเรียนที่ Oddi เขาสมรสกับโธรา มักนุสโดตตีร์ (Þóra Magnúsdóttir) พระราชธิดาในมักนุส แบร์ฟุต ลอฟตูร์เป็นบิดาของจอน ลอฟต์สัน (Jón Loftsson) ผู้รับเลี้ยงสนอร์รี สตูร์ลูสัน (Snorri Sturluson)

## อ้างอิง
การดูดซับ

thumb|แบบจำลองการดูดซับหลายชั้นของบรูเนาเออร์ เอมเม็ต และเทลเลอร์แสดงถึงการกระจายโมเลกุลแบบสุ่มบนพื้นผิวสาร

**การดูดซับ** () เป็นการยึดติดของอะตอม ไอออน หรือโมเลกุลจากแก๊ส ของเหลว หรือของแข็งที่ละลายแล้วเข้ากับพื้นผิว โดยในกระบวนการดูดซับจะมีการสร้างเยื่อของตัวถูกดูดซับ (adsorbate) บนพื้นผิวของตัวดูดซับ (adsorbent) กระบวนการนี้แตกต่างจากการดูดซึม (absorption) ซึ่งของไหล (ตัวถูกดูดซึม) จะละลายหรือซึมผ่านของเหลวหรือของแข็ง (ตัวดูดซึม) ถึงแม้ว่าการดูดซับมักจะเกิดขึ้นก่อนการดูดซึม ซึ่งเกี่ยวข้องกับการขนส่งตัวถูกดูดซึมเข้าไปยังปริมาตรของสารตัวดูดซึม การดูดซับก็เป็นปรากฏการณ์ที่เกิดบริเวณพื้นผิวอย่างชัดเจน ซึ่งตัวถูกดูดซับจะไม่ทะลุผ่านพื้นผิวสารและปริมาณส่วนมากของตัวดูดซับ คำว่า "การดูด" (sorption) มีความหมายครอบคลุมทั้งการดูดซับ (adsorption) และการดูดซึม (absorption) และคำว่า "การคาย" (desorption) ก็เป็นกระบวนการตรงข้ามกับการดูด

## อ้างอิง

หมวดหมู่:วัสดุศาสตร์
หมวดหมู่:กระบวนการทางเคมี
หมวดหมู่:การเร่งปฏิกิริยาเคมี
หมวดหมู่:แก๊ส
ทางหลวงสหพันธ์มาเลเซียหมายเลข 77

**ทางหลวงสหพันธ์หมายเลข 77** หรือ **จาลันโกร๊ะ** หรือ **ถนนโกร๊ะ** เป็นถนนของรัฐบาลกลางในรัฐเประ ประเทศมาเลเซีย ถนนเชื่อมระหว่างเมืองเปิงกาลันฮูลูจนถึงจุดตรวจเปิงกาลันฮูลูที่ชายแดนมาเลเซีย–ไทย เป็นเส้นทางหลักสู่เบตง ประตูสู่ภาคใต้ของประเทศไทย

## ภูมิหลังเส้นทาง
กิโลเมตรที่ 0 ของทางหลวงสหพันธ์หมายเลข 77 เริ่มต้นที่ชายแดนมาเลเซีย–ไทย ใกล้จุดตรวจเปิงกาลันฮูลู รัฐเประ

## ประวัติ
ถนนสายนี้มีประวัติศาสตร์อันน่าจดจำโดยเฉพาะในช่วงสงครามโลกครั้งที่สอง และการก่อการกำเริบคอมมิวนิสต์ในประเทศมาเลเซีย (พ.ศ. 2511–2532)

### ยุทธการที่มาลายา (พ.ศ. 2484–2485)
ทางหลวงสหพันธ์หมายเลข 77 กลายเป็นเส้นทางหลักสำหรับกองกำลังจักรวรรดิญี่ปุ่นจากปัตตานีไปยังสิงคโปร์ในระหว่างยุทธการที่มาลายาระหว่างปี พ.ศ. 2484 ถึง พ.ศ. 2485

### การก่อการกำเริบคอมมิวนิสต์ในประเทศมาเลเซีย (พ.ศ. 2511–2532)
เมื่อวันที่ 17 มิถุนายน พ.ศ. 2511 เพื่อเป็นการรำลึกครบรอบ 20 ปีการต่อสู้ด้วยอาวุธกับรัฐบาลมาเลเซีย พรรคคอมมิวนิสต์มลายา (CPM) ได้เปิดฉากซุ่มโจมตีกองกำลังรักษาความปลอดภัยในพื้นที่ถนนโกร๊ะ–เบตง ไม่ไกลจากเมืองเปิงกาลันฮูลูและชายแดนมาเลเซีย–ไทย พวกเขาบรรลุความสำเร็จครั้งใหญ่โดยสังหารเจ้าหน้าที่ฝ่ายความมั่นคงไป 17 นาย เหตุการณ์นี้ถือเป็นจุดเริ่มต้นของการก่อกบฏติดอาวุธครั้งที่สองของพรรคคอมมิวนิสต์มลายาซึ่งรู้จักกันในชื่อ การก่อการกำเริบคอมมิวนิสต์ในประเทศมาเลเซีย (พ.ศ. 2511–2532) ทางหลวงสหพันธ์หมายเลข 77 ถูกควบคุมความปลอดภัยอย่างเข้มงวดโดยกองทัพบกมาเลเซีย ผู้ขับขี่ได้รับอนุญาตให้ใช้ถนนในเวลากลางวันเท่านั้นเนื่องด้วยเหตุผลด้านความปลอดภัย การควบคุมถนนของกองทัพถูกยกเลิกหลังจากการก่อกบฏสิ้นสุดลงในปี พ.ศ. 2532

## คุณสมบัติ
ในส่วนส่วนใหญ่ ทางหลวงสหพันธ์หมายเลข 77 ได้รับการสร้างขึ้นตามมาตรฐานถนน JKR R5 ซึ่งอนุญาตให้จำกัดความเร็วสูงสุดได้ไม่เกิน 90 กิโลเมตรต่อชั่วโมง

## รายชื่อทางแยกและเมือง

## อ้างอิง

077
หมวดหมู่:เขตแดนไทย–มาเลเซีย
สงครามกัมพูชา–ดัตช์

**สงครามกัมพูชา–ดัตช์** (; ) ใน ค.ศ. 1643–1644 เป็ยความขัดแย้งที่เกิดจากการรัฐประหารที่ทำให้กษัตริย์กัมพูชาพระองค์ใหม่ขึ้นครองราชย์และเปลี่ยนมานับถือศาสนาอิสลามด้วยความช่วยเหลือของพ่อค้าชาวมลายูที่อาศัยอยู่ในประเทศ กษัตริย์พระองค์ใหม่ทรงเริ่มการสังหารหมู่พนักงานบริษัทอินเดียตะวันออกของเนเธอร์แลนด์และต่อมาทรงเอาชนะกองกำลังดัตช์ที่ส่งมาเพื่อแก้แค้นชาวกัมพูชาได้

## สงคราม
ใน ค.ศ. 1642 เจ้าชายกัมพูชานามว่า เจ้าพระยาจันท์ ขึ้นครองเป็นสมเด็จพระรามาธิบดีหลังโค่นล้มและลอบปลงพระชนม์กษัตริย์องค์ก่อน พ่อค้าชาวมุสลิมมลายูในกัมพูชาช่วยพระองค์ยึดครองอำนาจ และต่อมาพระองค์เปลี่ยนศาสนาจากพุทธเป็นอิสลาม เปลี่ยนพระนามเป็นอิบราฮิม และสมรสกับสตรีมลายู จากนั้นพระองค์จึงเริ่มทำสงครามเพื่อขับไล่บริษัทอินเดียตะวันออกของเนเธอร์แลนด์ โดยเริ่มการสังหารหมู่ที่เมืองหลวงของชาวดัตช์ก่อน ยึดเรือของพวกเขาไป 2 ลำ และสังหารพนักงานชาวดัตช์ของบริษัทไป 35 คน นอกเหนือไปจาก Pieter van Regemortes เอกอัครราชทูตของบริษัท

ณ แม่น้ำโขง ฝ่ายกัมพูชาเอาชนะบริษัทอินเดียตะวันออกของเนเธอร์แลนด์ในสงครามทางน้ำส่วนใหญ่ระหว่าง ค.ศ. 1643–1644 โดยกองกำลังกัมพูชาเสียชีวิต 100 ราย และกองกำลังดัตช์เสียชีวิต 156 รายจากทหารทั้งหมด 432 นายและเรือรบดัตช์หลายลำตกอยู่ในมือของกัมพูชา เอกอัครราชทูตบริษัทอินเดียตะวันออกของเนเธอร์แลนด์ที่ถูกสังหารพร้อมกับพวกของเขาคือ Pierre de Rogemortes และกว่าที่อิทธิพลของยุโรปในกัมพูชาสามารถฟื้นตัวจากความพ่ายแพ้ของฝ่ายดัตช์ต้องรออีกสองศตวรรษต่อมา 

กษัตริย์มุสลิมชาวกัมพูชาถูกขับไล่และจับกุมโดยขุนนางเหงียนของเวียดนาม หลังพระอนุชา/เชษฐาของอิบราฮิมที่ยังคงนับถือศาสนาพุทธได้ร้องขอความช่วยเหลือจากเวียดนามเพื่อฟื้นฟูพุทธศาสนาให้กับกัมพูชาด้วยการปลดพระองค์ออกจากบัลลังก์ ในคริสต์ทศวรรษ 1670 ชาวดัตช์ได้ละทิ้งสถานีการค้าทั้งหมดที่พวกเขามีในกัมพูชาหลังการสังหารหมู่ใน ค.ศ. 1643

## อ้างอิง

## ข้อมูล
* 
* 
* 
* 
* 
* 
*
การยึดติด

**การยึดติด** () คือแนวโน้มที่อนุภาคหรือพื้นผิวคนละชนิดกันนั้นจะเกาะติดกัน การยึดติดแตกต่างจากการเชื่อมแน่น (cohesion) ตรงที่การเชื่อมแน่นหมายถึงแนวโน้มที่อนุภาคหรือพื้นผิวชนิดเดียวกันนั้นเกาะติดกัน

แรงที่ทำให้เกิดการยึดติดและการเชื่อมแน่นสามารถแบ่งได้หลายชนิด แรงระหว่างโมเลกุลที่ทำให้สติกเกอร์และเทปกาวชนิดต่างๆ ยึดติดกับพื้นผิววัตถุได้นั้นจัดอยู่ในหมวดหมู่ของการยึดติดทางเคมี (chemical adhesion), การยึดติดแบบกระจาย (dispersive adhesion) และการยึดติดแบบแผ่ทั่ว (diffusive adhesion) และนอกจากแมกนิจูดสะสมของแรงระหว่างโมกุลเหล่านี้ ก็ยังมีผลทางกลศาสตร์บางอย่างที่ปรากฏออกมา

หมวดหมู่:วัสดุศาสตร์
หมวดหมู่:สมบัติทางเคมี
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดร้อยเอ็ด]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองร้อยเอ็ด, อำเภอธวัชบุรี, อำเภออาจสามารถ, อำเภอโพธิ์ชัย, กิ่งอำเภอศรีสมเด็จ และกิ่งอำเภอจังหาร

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอพนมไพร, อำเภอเกษตรวิสัย, อำเภอสุวรรณภูมิ, อำเภอจตุรพักตรพิมาน, อำเภอปทุมรัตต์, อำเภอเมืองสรวง และกิ่งอำเภอโพนทราย

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอโพนทอง, อำเภอเสลภูมิ, อำเภอหนองพอก และกิ่งอำเภอเมยวดี

## ดูเพิ่ม
* จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

ร้อยเอ็ด
หมวดหมู่:การเลือกตั้งในจังหวัดร้อยเอ็ด
พายุที่สร้างความเสียหายมากที่สุดในประเทศเวียดนาม

[left|thumb|[พายุไต้ฝุ่นยางิ (พ.ศ. 2567)|พายุไต้ฝุ่นยางิ (เอนเตง) ขณะมีกำลังแรงสูงสุดเมื่อวันที่ 5 กันยายน พ.ศ. 2567|447x447px]]

**พายุไต้ฝุ่นยางิ** (, ) หรือที่ในประเทศฟิลิปปินส์เรียกว่า **พายุซูเปอร์ไต้ฝุ่นเอนเตง** () เป็นพายุหมุนเขตร้อนที่มีความรุนแรงที่สุดในบริเวณมหาสมุทรแปซิฟิกทางตะวันตกในช่วงปี พ.ศ. 2567 และเป็นพายุที่สร้างความเสียหายอย่างหนักให้กับทางตอนเหนือของประเทศเวียดนาม หลังจากที่ก่อนหน้านี้ได้ส่งผลกระทบต่อมณฑลไหหลำของประเทศจีนในช่วงต้นเดือนกันยายน พ.ศ. 2567 เป็นพายุดีเปรสชันเขตร้อนลูกที่ 16, พายุโซนร้อนลูกที่ 11 และพายุไต้ฝุ่นลูกที่ 5 ในฤดูพายุไต้ฝุ่นแปซิฟิก พ.ศ. 2567 พายุไต้ฝุ่นยางิได้กลายเป็นพายุที่มีความรุนแรงที่สุดที่เคลื่อนตัวพัดเข้าสู่มณฑลไหหลำในฤดูใบไม้ร่วง และเป็นพายุหนึ่งในห้าพายุซูเปอร์ไต้ฝุ่นระดับ 5 ที่มีการบันทึกไว้ในทะเลจีนใต้ และอีกลูก คือ พายุไต้ฝุ่นแพเมลาในปี พ.ศ. 2497, พายุไต้ฝุ่นไบรอันในปี พ.ศ. 2532 และพายุไต้ฝุ่นราอีในปี พ.ศ. 2564

## ดูเพิ่ม

* ที่สุดของพายุ
* ฤดูพายุไต้ฝุ่นแปซิฟิก
* ประเทศเวียดนาม

## หมายเหตุ

## อ้างอิง

หมวดหมู่:พายุหมุนเขตร้อน
หมวดหมู่:พายุซูเปอร์ไต้ฝุ่น
หมวดหมู่:พายุไต้ฝุ่นรุนแรง
หมวดหมู่:พายุไต้ฝุ่นกำลังแรงอย่างมาก
หมวดหมู่:พายุไต้ฝุ่นกำลังแรง
หมวดหมู่:พายุไต้ฝุ่น
หมวดหมู่:พายุดีเปรสชันเขตร้อน
หมวดหมู่:พายุไต้ฝุ่นในประเทศเวียดนาม
หมวดหมู่:ภัยพิบัติในประเทศเวียดนาม
แฟลตเกิร์ล ชั้นห่างระหว่าง เ ร า

**แฟลตเกิร์ล ชั้นห่างระหว่าง เ ร า** () เป็นภาพยนตร์ไทยแนวดรามา ที่สร้างและจัดจำหน่ายโดยจีดีเอช จากกำกับของจิรัศยา วงศ์สุทิน นำแสดงโดยฟาติมา เดชะวลีกุลและกิรณา พิพิธยากร เข้าฉายวันแรกเมื่อวันที่ 6 กุมภาพันธ์ พ.ศ. 2568

ภาพยนตร์นี้เป็นภาพยนตร์ของจีดีเอชที่ทำรายได้น้อยที่สุดในการเปิดตัว คือ 2.6 ล้านบาท แทนที่สถิติเดิมของ *[[เร็วโหด..เหมือนโกรธเธอ]]* (พ.ศ. 2565) ที่มีรายได้จากการเปิดตัว 2.92 ล้านบาท หลังจากจบการฉาย ภาพยนตร์ทำรายได้ในกรุงเทพฯ และปริมณฑลทั้งสิ้น 4.25 ล้านบาท

## เนื้อเรื่อง
เรื่องราวเกี่ยวกับหญิงสาว 2 คนที่อาศัยอยู่ในแฟลตตำรวจเดียวกันคือ **เจน** (กิรณา พิพิธยากร) ที่มีพ่อเป็นนายตำรวจยศสูงและ **แม่นี** (น้ำฝน ภักดี) ที่เป็นเจ้าแม่เงินกู้ภายในแฟลต กับ **แอน** (ฟาติมา เดชะวลีกุล) ที่มีพ่อเป็นนายตำรวจยศต่ำซึ่งเพิ่งเสียชีวิตไประหว่างปฏิบัติหน้าที่ แอนอาศัยอยู่กับ **แม่อุ้ม** (กรภัสสรณ์ รัตนเมธานนท์) ทำให้เธอต้องช่วยแม่ทำงานหาเงินเลี้ยงน้องอีก 3 คน

## นักแสดงและตัวละคร
* ฟาติมา เดชะวลีกุล รับบท แอน
* กิรณา พิพิธยากร รับบท เจน
* ปกรณ์ ฉัตรบริรักษ์ รับบท อาตอง
* วชิรากร รักษาสุวรรณ รับบท หนูไนซ์
* นีนนารา บุญนิธิไพสิฐ รับบท เอิง
* อาลีน่า มารี จาง รับบท อิงค์
* น้ำฝน ภักดี รับบท แม่นี
* กรภัสสรณ์ รัตนเมธานนท์ รับบท แม่อุ้ม

## รายได้

หลังจากเข้าฉาย 4 วันแรก ภาพยนตร์เรื่องนี้มีรายได้ 2.6 ล้านบาท นับเป็นภาพยนตร์ของจีดีเอชที่มีรายได้น้อยที่สุดจากการเปิดตัว แทนที่สถิติเดิมของ *[[เร็วโหด..เหมือนโกรธเธอ]]* (พ.ศ. 2565) ที่มีรายได้จากการเปิดตัว 2.92 ล้านบาท

หลังจากฉายได้ 1 สัปดาห์ ภาพยนตร์เรื่องนี้มีรายได้เพิ่มขึ้น 840,000 บาท หลังจากจบการฉาย ภาพยนตร์ทำรายได้ในกรุงเทพฯ และปริมณฑลไปทั้งสิ้น 4.25 ล้านบาท

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์โดยจีดีเอช
หมวดหมู่:ภาพยนตร์ที่เกี่ยวข้องกับกลุ่มแอลจีบีทีในปี พ.ศ. 2568
หมวดหมู่:ภาพยนตร์ภาษาไทยในคริสต์ทศวรรษ 2020
หยาน ซีชาน

**หยาน ซีชาน** (; 8 ตุลาคม ค.ศ. 1883 &ndash; 22 กรกฎาคม ค.ศ. 1960) เป็นขุนศึกชาวจีน ผู้ดำรงตำแหน่งในรัฐบาลสาธารณรัฐจีน เขาควบคุมพื้นที่มณฑลชานซีตั้งแต่การปฏิวัติซินไฮ่ใน ค.ศ. 1911 จนกระทั่งชัยชนะของฝ่ายคอมมิวนิสต์ในสงครามกลางเมืองจีนใน ค.ศ. 1949

ด้วยความที่หยานเป็นผู้นำของมณฑลที่อยู่ห่างไกล ยากจน และค่อนข้างเล็ก ทำให้เขารอดพ้นจากยุคสมัยต่าง ๆ ในประวัติศาสตร์จีน ตั้งแต่สมัยยฺเหวียน ชื่อไข่ สมัยขุนศึก สมัยจีนคณะชาติ สมัยญี่ปุ่นรุกรานจีน และสงครามกลางเมืองในเวลาต่อมา เขาถูกบังคับให้ออกจากตําแหน่งก็ต่อเมื่อกองทัพชาตินิยมที่เขาเป็นพันธมิตรได้สูญเสียการควบคุมจีนแผ่นดินใหญ่อย่างสมบูรณ์ แยกชานซีออกจากแหล่งจัดหาทางเศรษฐกิจหรือทางทหาร นักเขียนชีวประวัติชาวตะวันตกมองว่าเขาเป็นบุคคลเปลี่ยนผ่านที่สนับสนุนการใช้เทคโนโลยีตะวันตกเพื่อปกป้องประเพณีของจีน ในขณะที่ในขณะเดียวกันก็ปฏิรูปสภาพทางการเมือง สังคม และเศรษฐกิจที่เก่ากว่าในลักษณะที่ปูทางสําหรับการเปลี่ยนแปลงที่รุนแรงที่จะเกิดขึ้นหลังจากการปกครองของเขา 

## อ้างอิง

หมวดหมู่:ประธานาธิบดีสาธารณรัฐจีน
หมวดหมู่:นักการเมืองชาวจีน
หลิน เหยียนจวิ้น

**หลิน เหยียนจวิ้น** (; เกิด 24 สิงหาคม ค.ศ. 1995) หรือเป็นที่รู้จักในชื่อ **อีวาน หลิน** เป็นนักร้อง แร็ปเปอร์ และนักแสดงชาวไต้หวัน เขาเปิดตัวในฐานะสมาชิกของบอยแบนด์จีนชั่วคราวชื่อ ไนน์เปอร์เซนต์ เมื่อวันที่ 6 เมษายน ค.ศ. 2018 ผ่านรายการแข่งขันเซอร์ไววัลของจีน *[[ไอดอลโปรดิวเซอร์]]* เขารับบท ซู่ หนานฉิน ในละครเรื่อง *Crush* ซึ่งดัดแปลงมาจากนิยายยอดนิยมของ มู่ฝูเซิง

## ผลงานเพลง

### อีพี

## อ้างอิง

## แหล่งข้อมูลอื่น
*Instagram
*

หมวดหมู่:กลุ่มดนตรีที่ก่อตั้งในปี พ.ศ. 2557
หมวดหมู่:กลุ่มดนตรีซีป็อป
หมวดหมู่:ซีป็อป
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องจีน
หมวดหมู่:บอยแบนด์จีน
หมวดหมู่:กลุ่มดนตรีป็อปสัญชาติจีน
หมวดหมู่:กลุ่มดนตรีสัญชาติจีน
หมวดหมู่:นักร้องซีป็อป
หมวดหมู่:นักร้องป็อปจีน
หมวดหมู่:ไอดอลจีน
หมวดหมู่:นักร้องชายชาวจีน
ลู้ก โอนีน

**ลู้ก เทอร์รี โอนีน** (เกิด 21 พฤศจิกายน ค.ศ. 1994) เป็นนักฟุตบอลอาชีพชาวอังกฤษ เล่นในตำแหน่งกองกลางตัวรับหรือเซ็นเตอร์แบ็ก และเป็นกัปตันทีมของสโมสรซันเดอร์แลนด์

## สถิติอาชีพ

## อ้างอิง

## แหล่งข้อมูลอื่น
*
*

หมวดหมู่:นักฟุตบอลชายชาวอังกฤษ
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลวอตฟอร์ด
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:ชาวอังกฤษเชื้อสายสิงคโปร์
หวัง จื่ออี้

**หวัง จื่ออี้** (; เกิด 13 กรกฎาคม ค.ศ. 1996) หรือที่รู้จักกันในชื่อ **Boogie** เป็นแร็ปเปอร์ นักเต้น และนักร้องชาวจีน เขาเป็นสมาชิกของกลุ่มศิลปินซีป็อปชื่อ BBT และอดีตสมาชิกของกลุ่มศิลปินจีนชื่อ ไนน์เปอร์เซนต์ 

เขาเข้าร่วมแข่งขันในรายการเซอร์ไววัลไอดอล *[[ไอดอลโปรดิวเซอร์]]* ในฐานะเด็กฝึกของค่าย Simply Joy Music โดยเขาจบการแข่งขันในอันดับที่เจ็ด และได้เดบิวต์เป็นสมาชิกของไนน์เปอร์เซนต์  ซึ่งกลุ่มประสบความสำเร็จอย่างมากในจีนและมีกำหนดโปรโมตเป็นเวลา 18 เดือน 

หลังจากกลุ่มจัดคอนเสิร์ตอำลาครั้งสุดท้ายเมื่อวันที่ 12 ตุลาคม ค.ศ. 2019 ที่กว่างโจว หวัง จื่ออี้ ได้เดินหน้าทำงานในฐานะศิลปินเดี่ยวต่อไป

## ผลงานการแสดง
### ละครโทรทัศน์

## อ้างอิง

หมวดหมู่:กลุ่มดนตรีซีป็อป
หมวดหมู่:ซีป็อป
หมวดหมู่:นักร้องจีน
หมวดหมู่:บอยแบนด์จีน
หมวดหมู่:กลุ่มดนตรีป็อปสัญชาติจีน
หมวดหมู่:กลุ่มดนตรีสัญชาติจีน
หมวดหมู่:นักร้องซีป็อป
หมวดหมู่:นักร้องป็อปจีน
หมวดหมู่:ไอดอลจีน
หมวดหมู่:นักร้องชายชาวจีน

หมวดหมู่:บุคคลที่เกิดในปี พ.ศ. 2539
กีฬามวยไทยในเวิลด์เกมส์ 2025 – รอบคัดเลือก

บทความนี้เป็นรายละเอียดเกี่ยวกับช่วงการคัดเลือกสำหรับ **[[กีฬามวยไทยในเวิลด์เกมส์ 2025]]** การแข่งขันกีฬามวยไทยในเวิลด์เกมส์ 2025 จะประกอบด้วยนักมวยไทยทั้งหมด 48 คนจากคณะกรรมการโอลิมปิกแห่งชาติ (NOCs) ของแต่ละประเทศ โดยแต่ละประเทศสามารถส่งนักมวยไทยได้สูงสุด 3 คนในแต่ละประเภทน้ำหนัก แต่ในฐานะเจ้าภาพ ประเทศจีนมีสิทธิ์ส่งนักมวยไทยได้สูงสุด 6 คน

ที่เหลือของโควตาทั้งหมดจะถูกมอบให้กับนักกีฬามวยไทยผ่านระบบการจัดอันดับสากลใหม่ โดยจะมีโควตา 7 ตำแหน่งที่มอบให้กับนักกีฬามวยไทยที่มีอันดับสูงสุดในแต่ละน้ำหนัก 6 ประเภท (สามประเภทสำหรับผู้ชายและสามประเภทสำหรับผู้หญิง) ผ่านการจัดอันดับทั่วโลกของสหพันธ์สมาคมกีฬามวยไทยนานาชาติ (IFMA)

## สรุปผลการคัดเลือก
ตารางต่อไปนี้สรุปผลการคัดเลือกสำหรับการแข่งขันกีฬามวยไทยในเวิลด์เกมส์ 2025

## อ้างอิง

## แหล่งข้อมูลอื่น
* World Karate Federation
* Karate on IWGA website

หมวดหมู่:เวิลด์เกมส์ 2025
ประเทศยูเครนในเวิลด์เกมส์ 2025

**ประเทศยูเครน** จะเข้าร่วมแข่งขันใน **[[เวิลด์เกมส์ 2025]]** ซึ่งจัดขึ้นที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025  

## ผู้เข้าแข่งขัน
รายการต่อไปนี้แสดงจำนวนผู้เข้าแข่งขันในแต่ละกีฬา  

## อ้างอิง

หมวดหมู่:เวิลด์เกมส์ 2025
ประเทศยูเครนในเวิลด์เกมส์

**[[ประเทศยูเครน]]** เข้าร่วมการแข่งขัน **[[เวิลด์เกมส์]]** เป็นครั้งแรกในเวิลด์เกมส์ 1993 และนับตั้งแต่นั้นเป็นต้นมาได้เข้าร่วมการแข่งขันทุกครั้ง  

นักกีฬาหลายคนที่เคยคว้าเหรียญโอลิมปิกได้ลงแข่งขันให้กับยูเครนในเวิลด์เกมส์ นักกีฬาดังกล่าวรวมถึง ออกซานา ซีกูเลวา (ยิมนาสติกแทรมโพลีน), แอนนา เบสโซโนวา และ ฮันนา ริซัตดิโนวา (ทั้งคู่ – ยิมนาสติกลีลา), สตานิสลาฟ โฮรูนา (คาราเต้) ขณะที่นักกีฬาอีกหลายคนเป็นผู้คว้าเหรียญรางวัลในเวิลด์เกมส์และเคยเข้าร่วมโอลิมปิกฤดูร้อน ได้แก่ โอลีนา มอฟชาน, มารีนา คีโก (ทั้งคู่ – ยิมนาสติกแทรมโพลีน), นาตาเลีย โฮดุนโก, อลีนา มักซีเมนโก, วิกตอเรีย โอโนปรีเอนโก (ทั้งหมด – ยิมนาสติกลีลา), อนิตา เซโรฮินา (คาราเต้)  

ทั้ง มารีนา ปริชเชปา และ สวิตลานา ยาโรมกา เคยคว้าเหรียญในกีฬาซูโม่ในเวิลด์เกมส์และเข้าร่วมการแข่งขันกีฬายูโดในโอลิมปิก ส่วน โอลีนา บูรียัก แข่งขันกีฬาพายเรือในโอลิมปิกและคว้าเหรียญรางวัลในกีฬาพายเรืออินดอร์ที่เวิลด์เกมส์  

ในการแข่งขันเวิลด์เกมส์ 1989 ซึ่งยูเครนยังเป็นส่วนหนึ่งของสหภาพโซเวียต นักกีฬาว่ายฟินสวิมมิงชาวยูเครน โอเล็ก อานานีเยฟ คว้า 1 เหรียญทองและ 1 เหรียญเงินในประเภทบุคคล รวมถึงอีก 2 เหรียญทองในการแข่งขันประเภทผลัด

## ตารางเหรียญ

### กีฬาทางการ

### กีฬารับเชิญ

## อ้างอิง


หมวดหมู่:ชาติในเวิลด์เกมส์
กีฬาพาวเวอร์ลิฟติงในเวิลด์เกมส์ 2025

การแข่งขัน **[[กีฬาพาวเวอร์ลิฟติ้ง]]** ในเวิลด์เกมส์ 2025 จะจัดขึ้นในเดือนสิงหาคม ค.ศ. 2025 ที่เฉิงตู ประเทศจีน นี่จะเป็นครั้งแรกที่พาวเวอร์ลิฟติงประเภทคลาสสิก (ไม่ใช้อุปกรณ์) ได้รับการบรรจุเป็นหนึ่งในกีฬาทางการของเวิลด์เกมส์

## การคัดเลือก

## ผู้ได้รับเหรียญรางวัล
### คลาสสิก
#### ชาย

#### หญิง

### อีควิปต์
#### ชาย

#### หญิง

## อ้างอิง

## แหล่งข้อมูลอื่น
* World Karate Federation
* Karate on IWGA website

หมวดหมู่:เวิลด์เกมส์ 2025
ประเทศอินเดียในเวิลด์เกมส์

**ประเทศอินเดีย** เข้าร่วมการแข่งขันเวิลด์เกมส์ตั้งแต่การแข่งขันครั้งแรกในปี ค.ศ. 1981 ใน ค.ศ. 2022 อินเดียได้รับเหรียญรางวัลทั้งหมด 5 เหรียญ (1 เหรียญทอง, 1 เหรียญเงิน และ 3 เหรียญทองแดง)

## ตารางเหรียญรางวัล

## อ้างอิง

หมวดหมู่:เวิลด์เกมส์
ประเทศอิหร่านในเวิลด์เกมส์

**[[ประเทศอิหร่าน]]** ชื่ออย่างเป็นทางการคือ **สาธารณรัฐอิสลามอิหร่าน** ได้เข้าร่วมการแข่งขันเวิลด์เกมส์ตั้งแต่เวิลด์เกมส์ 1993

## ตารางเหรียญรางวัล

### เหรียญรางวัลตามการแข่งขัน

### เหรียญรางวัลตามกีฬา

## อ้างอิง

หมวดหมู่:เวิลด์เกมส์
ฮานา มาเตลอวา

**ฮานา มาเตลอวา ** (; เกิดวันที่ 8 มิถุนายน ค.ศ. 1990 ที่ซลีน) เป็นนักเทเบิลเทนนิสชาวเช็กเกีย เธอเข้าแข่งขันในโอลิมปิกฤดูร้อน 2016 ประเภทหญิงเดี่ยว ซึ่งเธอตกรอบในรอบแรกต่อจาง มั่ว เธอชนะการแข่งขันของฝรั่งเศสใน ASRTT Etival Clairefontaine ฤดูกาลที่ 2018–2019

## อ้างอิง

หมวดหมู่:นักกีฬาโอลิมปิกทีมชาติเช็กเกีย
เอเชียนคัพ 2027 รอบคัดเลือก – รอบเพลย์ออฟ

**รอบเพลย์ออฟ** ของ **[[เอเชียนคัพ 2027 รอบคัดเลือก]]** จะลงเล่นระหว่างวันที่ 5 และ 10 กันยายน ค.ศ. 2024.

## รูปแบบ
เมื่อมีการประกาศรอบเพลย์ออฟครั้งแรก, รวมสิบทีม (ทีมที่แพ้อันดับ 2 ถึง 10 จาก รอบแรก บวกกับ หมู่เกาะนอร์เทิร์นมาเรียนา) จะเล่นเหย้าและเยือนในสองเลกเพื่อตัดสินรอบคัดเลือกห้าทีมสุดท้ายสําหรับ รอบที่ 3. อย่างไรก็ตาม, กวม ถอนตัวและหมู่เกาะนอร์เทิร์นมาเรียนาไม่รวมอยู่ในการจับสลากสําหรับรอบเพลย์ออฟที่ประกาศเมื่อวันที่ 1 พฤษภาคม ค.ศ. 2024. ส่งผลให้ทีมที่แพ้สามอันดับแรก (ภูฏาน, มัลดีฟส์, และ ลาว) ย้ายโดยตรงไปยังรอบที่สาม, และอีกหกทีมที่เหลือเข้าสู่รอบเพลย์ออฟ. ผู้ชนะเพลย์ออฟเข้าร่วมกับ 21 ทีมที่ผ่านเข้าสู่รอบที่สามโดยตรง (ทีมที่แพ้ที่มีอันดับดีที่สุดสามทีมที่มาจากรอบแรกและ 18 ทีมจาก รอบที่ 2) เพื่อแข่งขันเพื่อชิงหกช่องสุดท้ายใน เอเชียนคัพ 2027.

## ทีมที่ผ่านเข้ารอบ
ทีมที่เข้าร่วมในรอบนี้ถูกตัดสินโดย ตารางคะแนนจากรอบเบื้องต้น.
*   
*  
*  
*  
*  
* 

## การจับสลาก
การจับสลากสำหรับรอบเพลย์ออฟได้จัดขึ้นเมื่อวันที่ 9 พฤษภาคม ค.ศ. 2024 ในกรุง กัวลาลัมเปอร์, ประเทศมาเลเซีย. หกทีมนี้แบ่งออกเป็นสามคู่, โดยแต่ละคู่จะเล่นเหย้าและเยือนระหว่างวันที่ 5 ถึง 10 กันยายน ค.ศ. 2024. ตัวเลขในวงเล็บหมายถึง อันดับโลกฟีฟ่า ของเดือนเมษายน ค.ศ. 2024. ทีมที่มาจาก โถ 2 จะได้เป็นเจ้าภาพในเลกแรก, และทีมที่มาจาก โถ 1 จะได้เป็นเจ้าภาพในเลกที่สอง.

## สรุปผลการแข่งขัน
ผู้ชนะเลิศสามทีมจะได้ผ่านเข้าสู่ รอบที่ 3 ของการคัดเลือก.


## แมตช์

*รวมผลสองนัด เสมอ 2–2. ศรีลังกา ชนะลูกโทษ 4–2.*
----

*รวมผลสองนัด ติมอร์-เลสเต ชนะ 4–3.*
----

*รวมผลสองนัด บรูไน ชนะ 4–0.*

## ผู้ทำประตู
มี 15 ประตูใน 6 แมตช์, สำหรับค่าเฉลี่ยของ 2.5 ประตูต่อเกม.

;3 ประตู

* เฌา เปโดร

;1 ประตู

* อับดุล ฮาริซ เฮอร์มัน
* อัซวาน อาลี ราห์มัน
* ฮาเคเม ยาซิด ซาอิด
* นัซรี ไอมาน อาซามาน
* เนห์อัน โซซิดาน
* ซอส ซูฮานา
* ดอลกอโอน อามาราอา
* ทอร์บัท ดากินาอา
* โอยุนบาอาตารีน มิจิดดอร์จ
* เคลาดิโอ คัมเมอร์คเนชต์
* โอลิเวอร์ เคลาอาร์ต
* เซนิวิโอ

## หมายเหตุ

## อ้างอิง

P
หมวดหมู่:ฟุตบอลเอเชียในปี พ.ศ. 2567
เอเอฟซี
กาแฟทัลโกนา

**กาแฟทัลโกนา** () เป็นเครื่องดื่มชนิดหนึ่งที่มีต้นกำเนิดจากมาเก๊า วิธีทำคือการนำผงกาแฟสำเร็จรูป น้ำตาล และน้ำร้อนในปริมาณที่เท่ากัน มาตีให้ขึ้นฟูจนได้เนื้อครีมเนียนนุ่ม จากนั้นนำไปเทลงบนนมเย็นหรือร้อนตามความต้องการ บางครั้งอาจมีการใส่ท็อปปิงโรยด้านบนครีมกาแฟเพื่อเพิ่มรสชาติและความสวยงาม เช่น ผงกาแฟ โกโก้ บิสกิตบด หรือน้ำผึ้ง

กาแฟทัลโกนาได้รับความนิยมอย่างมากในช่วงการระบาดทั่วของโควิด-19 เนื่องจากผู้คนต้องอาศัยอยู่ที่บ้านและไม่สามารถออกไปข้างนอกได้
และมีผู้ใช้สื่อสังคมบางส่วนได้เริ่มทดลองทำกาแฟเองที่บ้านโดยไม่ใช้เครื่องตีครีม แล้วอัปโหลดคลิปวิดีโอดังกล่าวลงบนสื่อสังคม ทำให้กระแสนี้แพร่หลายไปอย่างรวดเร็ว ซึ่งหลังจากที่เครื่องดื่มดังกล่าวได้แพร่หลายไปถึงประเทศเกาหลีใต้แล้ว ก็ได้มีการตั้งชื่อเครื่องดื่มชนิดนี้ว่ากาแฟทัลโกนา ซึ่งมีที่มาจากทัลโกนา ขนมหวานชนิดหนึ่งของเกาหลี เนื่องจากมีรสชาติและลักษณะคล้ายกัน ทั้งที่จริงแล้วในกาแฟทัลโกนาจะไม่ได้มีทัลโกนาเป็นส่วนประกอบก็ตาม

## อ้างอิง

หมวดหมู่:กาแฟ
หมวดหมู่:เครื่องดื่ม
เครา

**เครา** คือ ขนที่ขึ้นบริเวณขากรรไกร คาง ริมฝีปากบน ริมฝีปากล่าง แก้ม และคอของมนุษย์และสัตว์ที่ในมนุษย์ โดยปกติแล้วผู้ชายในวัยเจริญพันธุ์หรือวัยผู้ใหญ่จะสามารถเริ่มไว้เคราได้ โดยเฉลี่ยเมื่ออายุ 18 ปี

ตลอดช่วงประวัติศาสตร์ของมนุษย์ ทัศนคติของสังคมที่มีต่อเคราของผู้ชายมีความหลากหลายอย่างมาก ขึ้นอยู่กับปัจจัย เช่น ประเพณีวัฒนธรรม ที่แพร่หลายและแนวโน้มแฟชั่นในยุคปัจจุบัน ศาสนาหลายศาสนาถือว่าการไว้เคราเต็มเป็นสิ่งสำคัญและกำหนดให้ถือเป็นส่วนหนึ่งของการปฏิบัติ ในวัฒนธรรมอื่น ๆ ถึงแม้จะไม่ได้กำหนดอย่างเป็นทางการ แต่ก็ถือว่าเคราเป็นศูนย์กลางของความเป็นชายของผู้ชาย โดยเป็นตัวอย่างของความมีคุณธรรม เช่น คุณธรรม ความงาม ความฉลาด ความแข็งแกร่ง ความอุดมสมบูรณ์ ความสามารถทางเพศ และสถานะทางสังคม ที่สูง 

## อ้างอิง

หมวดหมู่:เครา
ศิลาวิทยา

thumb| ภาพตัดของเม็ดทราย ภูเขาไฟที่มองเห็นภายใต้กล้องจุลทรรศน์
**ศิลาวิทยา** (; ) เป็นสาขาหนึ่งของธรณีวิทยาที่ศึกษาหิน วิทยาแร่ องค์ประกอบ เนื้อสัมผัส โครงสร้าง และสภาวะที่เกิดขึ้น ศิลาวิทยาแบ่งออกเป็น วิทยาหินอัคนี วิทยาหินแปร และ วิทยาหินตะกอน โดยทั่วไปแล้ววิทยาหินอัคนีและหินแปรจะสอนควบคู่กัน เนื่องจากทั้งสองวิชามีการใช้วิชาเคมี วิธีการทางเคมีและไดอะแกรมเฟสเป็นอย่างมาก วิชาหินตะกอนมักสอนควบคู่ไปกับวิชาลำดับชั้นหิน เนื่องจากวิชานี้เกี่ยวข้องกับกระบวนการที่ก่อตัวเป็นหินตะกอน 

## อ้างอิง

หมวดหมู่:ศิลาวิทยา
ปริชญ์ดิศรณ์ ชัยสุทธิวงศ์

**ปริชญ์ดิศรณ์ ชัยสุทธิวงศ์**  (1 พฤษภาคม พ.ศ. 2550 – ) เป็นนักกีฬาฮอกกี้น้ำแข็งชายทีมชาติไทยรุ่นอายุไม่เกิน 18 ปี ตำแหน่งกองหน้า ซึ่งเป็นที่รู้จักจากโซเชียลมีเดียที่เป็นไวรัลในติ๊กต็อก รวมถึงเป็นศิลปินฝึกหัดโครงการวันเทรนนี

## ประวัติ
ปริชญ์ดิศรณ์ ชัยสุทธิวงศ์ เริ่มเล่นฮอกกี้น้ำแข็งตั้งแต่อายุประมาณ 9 ขวบ ปัจจุบันเขาเรียนที่โรงเรียนสาธิตนานาชาติ สถาบันเทคโนโลยีพระจอมเกล้าเจ้าคุณทหารลาดกระบัง และได้เป็นศิลปินฝึกหัดโครงการวันเทรนนีร่วมกับสุธีมนต์ วรารัศมีนิธิกุล (ทีม) ซึ่งเป็นนักฮอกกี้น้ำแข็งเช่นกัน

## เกียรติประวัติ
; ร่วมกับทีมชาติไทย
* 16px รองแชมป์ ฮอกกี้น้ำแข็งชิงแชมป์โลก รุ่นอายุไม่เกิน 18 ปี 2025 ดิวิชัน 3 กลุ่มบี ที่ประเทศไทย
* 16px รองแชมป์ ฮอกกี้น้ำแข็งชิงแชมป์เอเชียและโอเชียเนีย รุ่นอายุไม่เกิน 18 ปี 2024 ที่ประเทศอุซเบกิสถาน

; ร่วมกับทีมแพนเธอส์
* 16px แชมป์ ซีซีเอ็ม ไทยแลนด์คัพ 2023 ที่ประเทศไทย

## ชีวิตส่วนตัว
ปริชญ์ดิศรณ์เลี้ยงสุนัขพันธุ์ชิวาวา, โกลเดนรีทรีฟเวอร์ และชิสุ ส่วนงานอดิเรกของเขาคือเล่นไวโอลิน และเปียโน

## อ้างอิง

หมวดหมู่:นักฮอกกี้น้ำแข็งชาวไทย
หมวดหมู่:นักกีฬาชาวไทย
แจ็ก ดูอัน

**แจ็ก ดูอัน** (, ; เกิด 20 มกราคม ค.ศ. 2003) เป็นนักแข่งรถชาวออสเตรเลีย ปัจจุบันเป็นนักขับสำรองในการแข่งขันฟอร์มูลาวันให้แก่ฮาส ดูอันเข้าร่วมการแข่งขันกรังด์ปรีซ์เจ็ดรายการตั้งแต่ฤดูกาล  ถึง  กับอาลปีน

ดูอันเกิดและเติบโตที่เมืองโกลด์โคสต์ รัฐควีนส์แลนด์ โดยเขาเป็นบุตรของแชมป์โลกการแข่งขันจักรยานยนต์ทางเรียบห้าสมัย มิก ดูอัน เขาเริ่มต้นแข่งรถคาร์ตเมื่ออายุเก้าขวบ ด้วยรถคาร์ตที่มอบให้โดยมิชชาเอล ชูมัคเคอร์ โดยเขาเป็นแชมป์หลายรายการในระดับชาติ ดูอันเลื่อนขึ้นสู่การแข่งขันฟอร์มูลาเยาวชนใน ค.ศ. 2018 และเข้าแข่งขันเอฟโฟร์ชิงแชมป์บริติชเป็นรายการแรก เขาได้อันดับรองชนะเลิศโดยตามหลังโจอี อัลเดอส์ ในการแข่งขันเอฟทรีชิงแชมป์เอเชีย 2019–20 ดูอันแข่งขันต่อในรายการเอฟไอเอฟอร์มูลาทรี ฤดูกาล 2020 ซึ่งเขาได้อันดับรองชนะเลิศกับไทรเดนต์ในฤดูกาลต่อมา โดยตามหลังเดนนิส เฮาเกอร์ ดูอันเข้าแข่งขันเอฟไอเอฟอร์มูลาทู และชนะการแข่งขันหลายรายการในฤดูกาล 2022 และ 2023 กับเวอร์ชูโอซี โดยเขาได้อันดับที่สามเป็นอันดับที่ดีที่สุดในการชิงแชมป์ประเภทนักขับในฤดูกาลหลัง

ดูอันเป็นสมาชิกอาลปีนอะแคเดมีตั้งแต่ ค.ศ. 2022 หลังจากเคยเป็นสมาชิกเรดบูลจูเนียร์ทีมมาก่อน เขาเป็นนักขับสำรองให้แก่อาลปีนในฤดูกาล  และ  และได้ลงแข่งครั้งแรกในการแข่งขันอาบูดาบีกรังด์ปรีซ์ 2024 เพื่อแทนที่แอ็สเตบาน ออกง ดูอันเลื่อนขั้นเป็นนักแข่งหลักสำหรับฤดูกาล  โดยจับคู่กับปีแยร์ กัสลี ก่อนที่เขาจะถูกสลับตำแหน่งกับฟรังโก โกลาปินโต ไปเป็นนักขับสำรองแทน หลังจากแข่งขันไปได้เพียงหกรายการโดยที่ไม่มีคะแนนสะสมเลย ดูอันแยกทางกับอาลปีนและเข้าร่วมเป็นนักขับสำรองของฮาสในฤดูกาล 

## สถิติการแข่งรถคาร์ต
### สรุปอาชีพนักแข่งรถคาร์ต

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวออสเตรเลีย
หมวดหมู่:นักแข่งรถสูตรหนึ่งชาวออสเตรเลีย
คำพังเพย

**คำพังเพย** (; จาก ภาษากรีก ἀφορισμός: *aphorismos* แปลว่า 'การกำหนดขอบเขต' 'ความแตกต่าง' และ 'คำจำกัดความ') คือการแสดงออกที่กระชับ สั้น ได้ใจความ หรือทำให้จดจำได้เกี่ยวกับความจริงหรือหลักการทั่วไป คำพังเพยมักได้รับการสืบทอดจากรุ่นสู่รุ่นตามประเพณี

โดยทั่วไปแนวคิดนี้จะแตกต่างจากภาษิต โวหารย้อนคำ คำคม คติบท (กฎหมายหรือปรัชญา) หลักการ สุภาษิต และวาทกรรม แม้ว่าแนวคิดบางอย่างอาจตีความได้ว่าเป็นคำพังเพยประเภทหนึ่งก็ตาม

บ่อยครั้งที่คำพังเพยมีความแตกต่างจากวาทกรรมสั้น ๆ อื่น ๆ ตรงที่ต้องตีความเพื่อให้เข้าใจได้ แอนดรูว์ ฮุย ได้ให้คำจำกัดความของคำพังเพยไว้ใน *A Theory of the Aphorism* ว่าเป็น "วาทกรรมสั้น ๆ ที่ต้องอาศัยการตีความ"

## อ้างอิง

หมวดหมู่:วลี
หมวดหมู่:กลวิธีเรื่องเล่า
หมวดหมู่:คำพังเพย
หมวดหมู่:บทความที่มีข้อความภาษาสเปน
สุภาษิต

**สุภาษิต** (; จาก) หรือ **ภาษิต** (adage) เป็นคำพูดที่เรียบง่ายแบบดั้งเดิมที่แสดงถึงความจริงที่รับรู้ได้ตามสามัญสำนึกหรือประสบการณ์ สุภาษิตมักใช้เป็นคำเปรียบเทียบและเป็นตัวอย่างของภาษาที่เป็นสูตรสำเร็จ สุภาษิตหรือสำนวนสุภาษิตเป็นคำกล่าวแบบหนึ่งที่ถ่ายทอดกันมาโดยปากต่อปาก ความแตกต่างก็คือ สุภาษิตเป็นสำนวนที่แน่นอน ในขณะที่วลีสุภาพษิต (proverbial phrase) สามารถปรับเปลี่ยนเพื่อให้เหมาะกับไวยากรณ์ของบริบท 

## อ้างอิง

หมวดหมู่:ประเภทวรรณกรรม
หมวดหมู่:สุภาษิต
หมวดหมู่:ประเพณีมุขปาฐะ
หมวดหมู่:วรรณกรรม
หมวดหมู่:มานุษยวิทยาวัฒนธรรม
สนามกีฬานีอม

**สนามกีฬานีอม** () เป็นสนามกีฬาหลายประเภทที่วางแผนจะสร้างขึ้นในเดอะไลน์ นีอม ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,010 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย, รอบ 16 ทีมสุดท้าย และรอบก่อนรองชนะเลิศ

## รายละเอียด

### การก่อสร้าง
การก่อสร้างสนามกีฬามีกำหนดจะเริ่มในปี ค.ศ. 2027 และแล้วเสร็จในปี ค.ศ. 2032

สนามกีฬานีอมมีแผนจะตั้งอยู่ที่ระดับความสูง  เหนือพื้นดิน และจะถูกผสานเข้าเป็นส่วนหนึ่งของหลังคาของเดอะไลน์ สนามนี้ถูกออกแบบให้รวมเอาเทคโนโลยีใหม่ ๆ และจะเป็นจุดศูนย์กลางของย่านที่มุ่งเน้นด้านกีฬา

สนามกีฬาแห่งนี้จะตั้งอยู่ติดกับเขตสุขภาพและเขตสุขภาวะและมหาวิทยาลัย นอกจากนี้ยังมีระบบขนส่งไฟฟ้าทั้งหมดเพื่อให้บริการแก่สนามกีฬา

### หลังปี ค.ศ. 2034
ก่อนและหลังการแข่งขันฟุตบอลโลก สนามกีฬาแห่งนี้มีแผนจะใช้เป็นสนามเหย้าของสโมสรฟุตบอลอาชีพในเดอะไลน์

## อ้างอิง

หมวดหมู่:ฟุตบอลโลก 2034
สนามกีฬาเจ้าชายมุฮัมมัด บิน ซัลมาน

**สนามกีฬาเจ้าชายมุฮัมมัด บิน ซัลมาน** (หรือที่เรียกกันว่า **สนามกีฬากิดดียะฮ์**) เป็นสนามกีฬาหลายประเภทที่วางแผนจะสร้างขึ้นในเขตกิดดียะฮ์ ซึ่งเป็นโครงการเมกะโปรเจกต์ด้านความบันเทิงและการท่องเที่ยวในริยาด ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,979 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย, รอบ 16 ทีมสุดท้าย และรอบชิงอันดับสาม 

สนามกีฬาแห่งนี้ถูกตั้งชื่อตามเจ้าชายมุฮัมมัด บิน ซัลมาน มกุฎราชกุมารแห่งซาอุดีอาระเบีย

## อ้างอิง

หมวดหมู่:ฟุตบอลโลก 2034
สนามกีฬากิดดียะฮ์คอสต์

**สนามกีฬากิดดียะฮ์คอสต์** () เป็นสนามฟุตบอลที่วางแผนจะสร้างขึ้นในเขตกิดดียะฮ์ ซึ่งเป็นโครงการเมกะโปรเจกต์ด้านความบันเทิงและการท่องเที่ยวในเจดดาห์ ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,096 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย และรอบ 16 ทีมสุดท้าย

## อ้างอิง

หมวดหมู่:ฟุตบอลโลก 2034
สนามกีฬานิวมุอัรรับ

**สนามกีฬานิวมุอัรรับ** () เป็นสนามกีฬาหลายประเภทที่วางแผนสร้างขึ้นภายในโครงการนิวมุอัรรับ ซึ่งเป็นโครงการพัฒนาอสังหาริมทรัพย์ในริยาด ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,010 ที่นั่ง และจะใช้เป็นสนามแข่งขันในรอบแบ่งกลุ่มและรอบ 32 ทีมสุดท้าย

## อ้างอิง

หมวดหมู่:ฟุตบอลโลก 2034
ประเทศปากีสถานในเวิลด์เกมส์

**ประเทศปากีสถาน** เข้าร่วมการแข่งขันเวิลด์เกมส์ครั้งแรกในเวิลด์เกมส์ 1981

ในปี ค.ศ. 2001 โชคัต อาลี คว้าเหรียญทองแดงในประเภทสนุกเกอร์บุคคลชาย ในเวิลด์เกมส์ 2001 ในอากิตะ ประเทศญี่ปุ่น 

## ตารางเหรียญรางวัล

## อ้างอิง

หมวดหมู่:เวิลด์เกมส์
ประเทศฟิลิปปินส์ในเวิลด์เกมส์

**ประเทศฟิลิปปินส์** ได้เข้าร่วมการแข่งขันเวิลด์เกมส์นับตั้งแต่ก่อตั้งขึ้นในปี ค.ศ. 1981 โดยสามารถคว้าเหรียญรางวัลอย่างน้อยหนึ่งเหรียญในทุกสมัยของการแข่งขัน ยกเว้นในปี ค.ศ. 1981 และ 2005 เหรียญทองแรกของประเทศได้มาจากนักกีฬาบิลเลียดชื่อ คาร์โล เบียโด ซึ่งคว้าแชมป์ในประเภทพูล 9 ลูก บุคคลชาย จากการแข่งขันเวิลด์เกมส์ 2017 ส่วนเหรียญทองแรกจากนักกีฬาหญิงได้มาจาก จุนนะ สึกิอิ ในการแข่งขันคูมิเตะ รุ่น 50 กิโลกรัม ในเวิลด์เกมส์ 2022

## ตารางเหรียญรางวัล

*การจัดอันดับอ้างอิงจากจำนวนเหรียญทองที่ได้รับ*

## อ้างอิง

หมวดหมู่:เวิลด์เกมส์
เอเชียนคัพ 2027 รอบคัดเลือก – รอบที่ 3

**รอบที่สาม** ของ **[[เอเชียนคัพ 2027 รอบคัดเลือก]]** จะจัดขึ้นระหว่างวันที่ 25 มีนาคม 2025 ถึง 31 มีนาคม ค.ศ. 2026 

## รูปแบบการแข่งขัน
การแข่งขันรอบนี้มีทั้งหมด 24 ทีมเข้าร่วม ได้แก่ ทีมอันดับดีที่สุด 3 ทีมที่แพ้จากรอบแรก + 18 ทีมอันดับที่สามและสี่จากรอบสอง + 3 ทีมชนะจากรอบเพลย์ออฟ ซึ่งทั้งหมดจะแข่งขันกันเพื่อชิง 6 โควตาสุดท้ายเข้าสู่รอบสุดท้ายเอเชียนคัพ 2027 

24 ทีมที่ผ่านเข้ามาจะถูกแบ่งออกเป็น 6 กลุ่ม กลุ่มละ 4 ทีม โดยจะแข่งขันแบบพบกันหมดทั้งเหย้าและเยือน ทีมที่ชนะเลิศของแต่ละกลุ่มจะได้สิทธิ์เข้าสู่เอเชียนคัพ 2027 โดยจะเข้าร่วมกับ 18 ทีมที่ผ่านเข้ารอบโดยตรงจากรอบสอง

## ทีมที่ผ่านเข้ารอบ

ทีมอันดับดีที่สุดที่แพ้จากรอบแรก:

ทีมที่จบอันดับสามหรือสี่ในกลุ่มของตนในรอบสอง:

ทีมที่ชนะจาก รอบเพลย์ออฟ:

## ทีมวางในการจับสลาก
การจับสลากประกบคู่แข่งขันจัดขึ้นในวันที่ 9 ธันวาคม พ.ศ. 2567 ที่ เดอะ เอเอฟซี เฮาส์ ใน กัวลาลัมเปอร์, ประเทศมาเลเซีย, ณ เวลา 15:00 (UTC+8). แต่ละทีมจะจับสลากอยู่ในหกกลุ่มที่มีสี่ทีมในแต่ละกลุ่ม, กับการจัดทีมวางขึ้นอยู่กับเดือนพฤศจิกายน 2567 อันดับโลกฟีฟ่า.

## ตารางการแข่งขัน
โปรแกรมการแข่งขันของแต่ละแมตช์เดย์เป็นไปดังนี้.

## กลุ่ม
ผู้ชนะของแต่ละกลุ่มจะได้ผ่านเข้ารอบสำหรับ รอบสุดท้าย, เข้าร่วม 18 ทีมที่ผ่านเข้ารอบโดยตรง (นับรวมชาติเจ้าภาพ).

### กลุ่ม เอ

----

----

----

----

----

### กลุ่ม บี

----

----

----

----

----

### กลุ่ม ซี

----

----

----

----

----

### กลุ่ม ดี

----

----

----

----

----

### กลุ่ม อี

----

----

----

----

----

### กลุ่ม เอฟ

----

----

----

----

----

## อันดับผู้ทำประตู

## หมายเหตุ

## อ้างอิง

P
หมวดหมู่:ฟุตบอลเอเชียในปี พ.ศ. 2567
เอเอฟซี